मुखियाओं पर लगे गड़बड़ी के आरोप को शीघ्र वापस लिया जाए : भीम
मुखियासंघ ने सोमवार को छह सूत्री मांगो को लेकर जिला समाहरणालय के समक्ष एक दिवसीय धरना दिया। धरना स्थल पर एक सभा का आयोजन किया गया। सभा को संबोधित करते हुए संघ के कार्यकारी अध्यक्ष भीम यादव ने कहा कि मुखियाओं पर लगाए गए अनियमितता के आरोप को शीघ्र वापस लिया जाए। उन्होंने कहा कि पंचायत सेवक की तरह मुखियाओं को भी सम्मान जनक भत्ता मिलना चाहिए। यादव ने कहा कि महिला मुखियाओं को सुरक्षा उपलब्ध कराने पंचायती राज अधिनियम के तहत सरकारी योजनाओं से संबंधित शिलापट्ट पर वहां के मुखिया के नाम अंकित किया जाए।
उन्होंने कहा कि मुख्यमंत्री रघुवर दास बार-बार मुखियाओं को जेल भेजने हटाने के अलावा कई अपमान जनक टिप्पणी कर हैं जिसपर शीघ्र रोक लगाते हुए मुखियाओं को सम्मान दिया जाना चाहिए। सभा को मुखिया सुरेश कुमार, कैलाश यादव, हिंद किशोर राम, जीके देवी, मंजू देवी, बबीता देवी, बैजनाथ प्रसाद रजक, फहीम उद्दीन, विजय कुमार सिंह, लालपत यादव, प्रेमचंद गुप्ता, सिकंदर साव, मनिंदर राम, रहमत अली ने भी संबोधित किया। मौके पर सुरेंद्र यादव, उषा देवी, पोखराज प्रसाद गुप्ता, अशोक कुमार दास, मुनी देवी, मेघलाल सिंह, ललिता देवी, पार्वती देवी, उर्मिला देवी, रामचंद्र यादव, अशोक यादव, कुसुम देवी, बसंती देवी, अंजू देवी, इंद्रा देवी सहित अन्य लोग मौजूद थे। धरना के पश्चात उपायुक्त के नाम 6 सूत्री स्मार पत्र सौंपा गया। धरना के बाद मुखियाओं का एक प्रतिनिधिमंडल शिक्षा मंत्री डाॅ. नीरा यादव के आवास में मिलकर अपनी समस्याओं से अवगत कराया। मौके पर मंत्री ने समस्या के निदान के लिए आवश्यक कदम उठाने का आश्वासन दिया।
छह सूत्री मांगों को लेकर समाहरणालय के सामने धरना पर बैठे मुखिया संघ के लोग।
hin_Deva hin_Deva hin_Deva hin_Deva